Dungus

Kayabe ya king :en:gastrointestinal system ing dungus.  Iti metung yang 
maragul a suput king pilatan ning akmulan ampo ning 
malating bituka.  King dungus miraras ing pamangan kaybat ta yang pengan 
iti.  Misasamut king dungus ing pengan tamu.  Kaybat, dadala na iti king 
malating bituka, nung nu na sisipsipan ning katawan ing keraklan king 
sustansyang atyu keti.  Ing metung a sangkan ot maragul yang suput ing 
dungus, bang mipagyu ngan ing kekatamung pengan.  Kaybat, malyari neng bagya-
nagyang ipasa iti king malating bituka.    

Dakal ing acidung atyu king dungus.  Deng cell king 
kilub na niti ing gagawa ketang acidu.  Magsilbing iti ba na katamung iligtas 
kareng bacteria king kakanan tamu, uling papaten no reti.  Dapot malyari na 
muring panibatan ning prublema iting acidu.  Malyaring gumrabi ing :en:peptic ulcer 
uli na niti.  Ini murin ing panibatan ning [[:en:gastrointestinal 
reflux]] o heartburn.  Ini ing sakit king salu neng magreflux (magbalik) 
king akmulan ing acidu ibat king dungus.

Awsan dang :en:vomit pamanyuka meng mibabalik king kekang akmulan ing 
pamangan at lulwal king kekang asbuk.  Malyaring maging sintomas ning sakit 
ing pamanyuka.

King aliwa lang paralan gagana ketang kareng tau deng dungus da reng aliwang 
animal.
.

Medicine
Body parts